Zunft zum Schlüssel (Basel)
D E. E. Zumft zum Schlüssel isch en öffentlig-rächtligi Korporazioon in dr Stadt Baasel und äini vo de vier Baasler Herezümft. Si isch die historischi Veräinigung vo de Groosskauflüt, und sit em 17. Joorhundert au vo de Siidebandfabrikante und Chemiiindustrielle. Hüte isch si für alle Bruefsständ offe.

S Gsellschaftshuus
S Huus zum Schlüssel isch an dr Freije Strooss vo 1486 bis 1488 vom Ruman Faesch für d Zumft vo de Kauflüt baut worde, anstatt vom Huus, wo si sit 1404 brucht het. 1733 isch s Hinderhuus umbaut worde und d Fassaade. Im 20. Joorhundert het mä s Huus in de Joor 1955 und 1985 umbaut. Im Hoof het s e Wandbild vom Samuel Buri.

S Huus zum Schlüssel isch e Baasler Kulturguet, wo für d Region vo Bedütig isch.

Literatur 
 Paul Koelner: Die Zunft zum Schlüssel in Basel, Basel 1953

Weblinks 
 Bordret bi dr Bürgergmäind Baasel

Fuessnoote

Schlussel
Bauwärk z Basel
Architektur im Barock
Kulturguet vo regionaler Bedütig im Kanton Basel-Stadt